ЖЕРАР ДЬО НЕРВАЛ

АПРИЛ

Превод от френски: Пенчо Симов, —

chitanka.info

Беше хубав ден, но прашно, ето,

от лазур и блясък е небето,

ярки са стените, дълга — вечерта… —

а зелено няма: само пада

червеникав лъч с отсянка млада

върху черни клони без листа!

Тези топли дни за мен са бреме.

Чак след дъждовете подир време

ще пристигне — както и преди —

Пролетта в зелен и розов блясък,

сякаш нимфа се показва с плясък

от доскоро тихите води!

ЗАСЛУГИ

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.

Table of Contents

Заглавна страница

Основен текст

Заслуги